|  |
| --- |
| **Mihailo Kogelničanu tarptautinis oro uostas** |
| Oro uosto logotipasOro uosto logotipas |
|  |
| IATA: CND - ICAO: LRCK |
| Parametrai |
| Aerodromo tipas | civilinis |
| Miestas | Mihailas Kogelničanu |
| Aukštis virš jūros lygio | 108 m |
| Koordinatės | 44°21′44″ š. pl. 28°29′18″ r. ilg.﻿ / ﻿44.36222°š. pl. 28.48833°r. ilg.﻿ / 44.36222; 28.48833 |
| Tinklalapis |  |
| Kilimo ir tūpimo takai |
| Kryptis | Matmenys | Danga |
| ilgis (m) | plotis (m) |
| 18/36 | 3500 | 45 | betonas |

**Mihailo Kogelničanu tarptautinis oro uostas** (rumun. *Aeroportul Internațional „Mihail Kogălniceanu" Constanța*) – oro uostas pietryčių Rumunijoje, Mihailo Kogeličanu komunoje, 26 km į šiaurės vakarus nuo Konstancos. Statistics Jis yra pagrindinis Dobrudžos regiono oro uostas, pro jį keliaujama į Konstancos apskritį, Konstancos jūrų uostą ir Rumunijos Juodosios jūros kurortus. Oro uostas daugiausia keleivių pervežė 1979 m. (778 766 žmonės), kai į Rumunijos pajūrio kurortus keliavo daugiausia užsienio turistų.

Nuo 1999 m. JAV kariuomenė naudojo šį oro uostą kaip bazę. Neseniai pasklido informacija, kad šiame oro uoste buvo slaptas CŽV kalėjimas, kur vyko neteisėti tardymai.

Aviakompanijos ir skrydžių punktai
----------------------------------

Oro uosto terminalas
Oro uostas gali aptarnauti ir plačiafiuzeliažius lėktuvus, ant jo 2500 m ilgio ir 45 m pločio kilimo ir tūpimo tako gali leistis ir sunkieji krovininiai lėktuvai.

### Veikiantys oro maršrutai

| Oro linijos | Skrydžiai &#13; |
| --- | --- |
| Austrian Airlines | (sezoninis) Viena |
| Blue Air | (sezoninis): Strasburas |
| Carpatair | Timišoara |
| Condor | (sezoninis) Frankfurtas |
| Germania | Berlynas, Lincas [visi prasideda birželio 29 d.] |
| Luxair | (sezoninis) Liuksemburgas |
| Ryanair | Piza, Milanas (Orio al Serio) |
| XL Airways | Liuksemburgas, Monpeljė, Paryžius (Charles de Gaulle), Strasburas |

### Nebeveikiantys maršrutai

| Oro linijos | Skrydžiai &#13; |
| --- | --- |
| Angel Airlines | Bukareštas-Beniasa |
| Blue Air | Bukareštas-Beniasa, Briuselis |
| Medallion Air | Bukareštas-Beniasa, Madridas, Tulča |
| TAROM | Bukareštas (Henri Coandă International Airport) - Klužas, Tirgu Murešas, Timišoara |

Antžeminis susisiekimas
-----------------------

### Autobusai

Konstancos geležinkelio stotį su oro uostu sieja kelios miesto autobusų linijos. Yra dar ir kelios privačios autobusų linijos, vežančios iš oro uosto į žemutinę Konstancos miesto dalį ar kitus Juodosios jūros pakrantės kurortus.

### Taksi

Taksi priima keleivius už terminalo ribų. Nuvežimas į Konstancą kainuoja apie $30. Autobuso bilietas į Konstancą kainuoja apie $1,50.

### Parkuotė

Prie pat MKTOU ribos yra nemokamos automobilių stovėjimo aikštelės, viena trumpalaikė, kitas – ilgalaikė.

### Geležinkelis

MKTOU su kitais gyvenamaisiais punktais geležinkelis nejungia.

Karinis panaudojimas
--------------------

*Pagrindinis straipsnis – ROP 57-oji oro bazė*.
Oro uoste anksčiau buvo Rumunijos oro pajėgų ROP 57-oji oro bazė, kurioje vienintelėje bazavosi naikintuvai MiG-29. 2004 m. balandį oro bazė buvo panaikinta, o visi 18 MiG-29 liko stovėti aerodrome. Oro bazę nuo 1999 m. naudojo JAV kariuomenė. 2003 m. ji tapo viena iš keturių bazių, kurias JAV naudojo kaip kariuomenės telkimo tašką ruošiantis įsiveržimui į Iraką, o po to – kovojant su sukilėliais Irake. Šioje JAV bazėje veikė JAV 458-oji oro ekspedicinė grupė. Ketinama šią oro bazę padaryti viena iš USAREUR (*United States Army Europe*) Jungtinių vykdymo pajėgų „Rytai" bazių.

iki 2009 m. spalio mėn. JAV išleido 48 mln. JAV dolerių bazės modernizavimui. Planuota, kad pradžioje bazėje įsikurs 1700 JAV ir Rumunijos karinio personalo.

Nuorodos
--------

1. ↑  EAD Basic
2. ↑  ORDIN 169/1.801. Planul national de actiune privind reducerea emisiilor de gaze cu efect de seră în domeniul aviatiei civile Archyvuota kopija 2021-06-17 iš Wayback Machine projekto.
3. ↑  Carvajal, Doreen (2006-01-12). „Swiss Investigate Leak to Paper on C.I.A. Prisons in Eastern Europe". *The New York Times*. Nuoroda tikrinta 2010-05-12.
4. ↑  Associated Press, „U.S. Base In Romania To Become Permanent", *San Diego Union-Tribune*, October 24, 2009, p. 6.